261/1949 Ú. l. I
Vyhláška Ústrednej rozdeľovne uhlia o úprave prídelu uhlia a koksu pre domáce kúrenie od 1. januára 1949 na Slovensku.

261.
VYHLÁŠKA
Ústrednej rozdeľovne uhlia
zo dňa 24. januára 1949
o úprave prídelu uhlia a koksu pre domáce kúrenie od 1. januára 1949 na Slovensku.
Ústredná rozdeľovňa uhlia so schválením predsedu vlády podľa § 5 dekretu prezidenta republiky zo dňa 27. októbra 1945, č. 115 Sb., o hospodárení uhlím a palivovým drevom, nariaďuje:

§ 1.
(1) Uhlie a koks na domáce kúrenie môže obchodník od 1. januára 1949 dodať spotrebiteľom len na palivový list a dodávkový výkaz, v ktorom okresný národný výbor, Dočasná okresná správna komisia (v ďalšom texte ONV) poťažne miestny národný výbor, Miestna správna komisia (v ďalšom texte MNV) určily, na základe vyhlášky č. 9 Ústrednej rozdeľovne uhlia (v ďalšom len „Rozdeľovne“) zo dňa 29. septembra 1948, č. 2380 Ú. l. I a č. 1317 Ú. v., ktorou sa zisťuje potreba paliv pre domáce kúrenie, prídel uhlia a koksu na rok 1949.
(2) Zásobovanie spotrebiteľov, na ktorých sa vzťahuje II. oddiel Smerníc I Rozdeľovne zo dňa 12. marca 1946, č. 789 Ú. l. I a č. 1002 Ú. v., o ohlašovacej povinnosti živnostenských spotrebiteľov uhlia, o zaopatrovaní domácností, poľnohospodárstva a drobných živností (v dalšom len „Smerníc“) bude prevádzané počnúc hospodárskym uholným rokom 1949 výhradne podľa ustanovení tejto vyhlášky.
(3) Zásobovanie Československých štátnych dráh a ich zamestnancov oprávnených k odberu režijného uhlia a dodávky deputátneho uhlia podľa § 27 Smerníc I. sú z ustanovení tejto vyhlášky vyňaté.
§ 2.
Dodávky uhlia pre domáce kúrenie spotrebiteľom prevádzajú sa zásadne prostredníctvom obchodníkov v smysle § 24 Smerníc.
§ 3.
Uhlie pre domáce kúrenie smie byť objednávané, dodávané a odobrané iba v stanovených množstvách na základe zápisu do listiny zákazníkov A, B alebo C niektorého obchodníka. Výnimku tvoria zvláštne prídely, ktoré povoľuje Rozdeľovňa alebo orgán Rozdeľovňou zmocnený.
§ 4.
Na základe sberných listín okresov podľa § 6, ods. 3 vyhlášky Rozdeľovne č. 9 Rozdeľovňa pridelí okresným národným výborom (v dalšom len „ONV“) ako zásobovacím okresom podľa § 23 Smerníc ročné kontingenty uhlia a koksu na domáce kúrenie.
§ 5.
(1) ONV rozdelí ročný kontingent uhlia obchodníkom v pomere k predloženým sberným listinám.
(2) ONV vystaví obchodníkom potvrdenie o množstvách, ktoré im boly pridelené a ktoré obchodníci musia priložiť k svojim objednávkam. Vystavené potvrdenia musia byť bežne číslované.
(3) ONV musia oznámiť Rozdeľovni dvojmo definitívne rozdelenie ročných kontingentov obchodníkom.
§ 6.
(1) Obchodníci musia objednať ročné množstva uhlia, pridelené pre uholný hospodársky rok 1949, jednou ročnou objednávkou doloženou potvrdením ONV u Baní a hút na Slovensku, n. p., predajne uhlia v Bratislave (v dalšom len Bane).
(2) Bane nesmú bez potvrdenia ONV prevziať žiadnu objednávku a nesmú previesť žiadnu dodávku.
(3) Bane sa postarajú o to, aby obchodníkom boly stejnomerne dodané množstvá uhlia potvrdené ONV, podľa Smerníc vydaných Rozdeľovňou.
§ 7
(1) Bane a Slovenské plynárne, n. p. v Bratislave hlásia Rozdeľovni a ONV do 10. každého mesiaca sostavenie o prevedených dodávkach pre domáce kúrenie v uplynulom mesiaci do jednotlivých okresov, a to číselne ako aj v pomere k ročnému množstvu.
(2) Tieto hlásenia musia byť podané prvý raz za mesiac január 1949 t. j. do 10. februára 1949.
§ 8.
(1) ONV sú povinné dozerať nad tým, aby ich obchodníci a spotrebitelia boli stejnomerne zásobovaní.
(2) Prípadné nedostatky v dodávkach obchodníkom musia ONV ohlásiť Rozdeľovni.
§ 9.
(1) Obchodníci smú spotrebiteľom u nich prihláseným dodávať len množstvá určené ONV a spotrebitelia smú odobrať od svojich obchodníkov len tieto množstvá uhlia.
(2) Dodávky smú byť prevedené len na predloženie palivového listu. Prevedené dodávky musia byť zaznamenané v palivových listoch súhlasne so zápismi v dodávkových výkazoch.
(3) Obchodníci sú povinní podávať na predpísanom tlačive „mesačného výkazu obchodníka” hlásenie o prevzatom a vydanom palive na domáce kúrenie ONV do 15. každého mesiaca za mesiac uplynulý a uschovať si preklep tohoto výkazu na dobu 5 rokov.
§ 10.
(1) Spotrebitelia a obchodníci sú povinní prevziať uhlie v dobe, kedy môže byť dodané, pokiaľ ho môžu uskladniť. Kto bez odovodnenia neobjedná uhlie vôbec alebo načas alebo odoprie prevzatie, stráca svoj nárok.
(2) Obchodníci a spotrebitelia sú povinní v prípadoch nutnosti prevziať aj iné používateľné uhlie ako prihlásené alebo objednané, keď prihlásené alebo objednané uhlie nemožno dostať.
(3) Keď sa dodá iné uhlie ako prihlásené alebo objednané použije sa tento prepočítací kľuč:
1 t koksu = 1 t kamenného uhlia, kamenouholných briket = 1.5 t hnedého uhlia,. hnedouhoľných briket alebo mosteckého koksu,
1 t kamenného uhlia, kamenouholných briket 1.5 t hnedého uhlia, hnedouholných briket alebo mosteckého koksu,
1 t nováckého alebo juhomoravského hnedého uhlia = 0.5 t hnedého uhlia, hnedouholných briket alebo mosteckého koksu.
(4) Spotrebitelia sú povinní hospodáriť s dodaným uhlím čo najúspornejšie a musia vystačiť s množstvom stanoveným ONV poťažne MNV.
§ 11.
(1) Odberné lístky, odberné legitimácie a bločky vydané na rok 1948 strácajú platnosť 31. decembra 1948.
(2) Uhlie, ktoré nebolo do 31. decembra 1948 včítane dodané, prepadá.
(3) Ročné množstvá uhlia, ktoré nebudú do 31. decembra 1948 včítane dodané, prepadajú.
(4) Uhlie dodané po 1. januári 1950 musí byť započítané do množstva stanoveného pre hospodársky uholný rok 1950.
§ 12.
(1) Zmeniť dodávateľa je dovolené len vo výnimočných prípadoch a so schválením ONV. Takéto prípady sú najmä:
presídlenie spotrebiteľa alebo obchodníka, bonita obchodníka, ktorá by mohla mať nepriaznivý vliv na jeho dodávky, zmena doterajšieho sposobu dodávky, nikdy však prechodný nedostatek uhlia u obchodníka.
(2) Zmeny, ktoré vyplývajú z odhlášky alebo prihlášky spotrebiteľov, musia obchodníci v listinách zákazníkov, sbernej listine ako aj na palivovom liste a dodávkovom výkaze zaznačit.
(3) Obchodník musí odhlásivšieho sa spotrebiteľa vyškrtnúť sa svojej listiny zákazníkov, uviesť na dodávkovom výkaze klauzulu o odhlásení a vrátiť dodávkový výkaz spotrebiteľovi cieľom zápisu u nového obchodníka do listiny zákazníkov.
§ 13.
Obchodníci sú povinní odovzdať svojim ONV polročne nové opravené sberné listiny prvý raz podľa stavu k 1. júlu 1949, a to do 10. júla 1949. ONV predložia sberné listiny za svoje obvody Rozdeľovni do 20. júla 1949. Pre dalšie polroky treba obdobne postupovať.
§ 14.
Táto vyhláška týka sa aj spotrebiteľov v obciach s počtom obyvateľov niže 2000, to znamená, že všetci spotrebitelia uhlia na Slovensku majú nárok na prídel uhlia.
§ 15.
Táto vyhláška upravuje iba prídel uhlia a koksu á netýka sa palivového dreva.
§ 16.
Rozdeľovňa vykonává pôsobnosť podľa tejto vyhlášky na Slovensku prostredníctvom Povereníctva priemyslu a obchodu.
§ 17.
Priestupky proti tejto vyhláške a proti opatreniam na základe nej vydaným podliehajú trestným ustanoveniam podľa § 12 dekretu prezidenta republiky zo dňa 27. októbra 1945, č. 115 Sb., o hospodárení uhlím a palivovým drevom.

§ 18.
Zrušuje sa vyhláška Rozdeľovne zo dňa 18. marca 1948, č. 509 Ú. l. I a č. 457 Ú. v., o úprave prídelu paliva pre domáce kúrenie, živnostenské prevodzovne a rôzné ustanovizne a domy s ústredným kurením, ako aj pre polnohospodárske účely na Slovensku.
§ 19.
Táto vyhláška nadobúda účinnosť na Slovensku dňom 1. januára 1949.

Ústredná rozdeľovňa uhlia v Prahe.
Prednosta:
Dr. Maloch v. r.